Huishulp dood in badkamer aangetref | Maroela Media
Die polisie in Gauteng ondersoek ŉ saak van moord nadat die liggaam van ŉ huishulp Vrydag in die huis in Laudium waar sy werksaam was aangetref is.
Konst. Tumisang Moloto, woordvoerder van die polisie, het gesê die voorval het omstreeks 14:00 plaasgevind.
Die liggaam van die huishulp (41) is glo deur haar werkgewer gevind toe sy by die huis gekom het.
“Haar liggaam is in die badkamer aangetref. Haar hande was agter haar rug vasgebind en sy het ŉ hoed in haar mond gehad,” het Moloto gesê.
Moloto het aan Maroela Media gesê daar was nie sigbare beserings aan haar liggaam nie, maar dat die polisie nie wil spekuleer oor die oorsaak van haar dood tot die uitslae van die nadoodse ondersoek gedoen is nie.
Die motief en hoe die verdagtes toegang tot die huis verkry het, is in dié stadium onbekend.
Huldeblyke stroom in vir jong vlieënier
Ag tog…arme mens!
Dis verskriklik, moordenaars is oral!!! Huishulpe moet ook geleer word om op hul hoede te wees wanneer hulle alleen is deur die dag en moet toegrus wees met n “paniek knoppie” indien hul vermoed daar is iemand besig om in die huis in te breek.
Geen vrees vir die wetstoepassers of die nagevolge van hulle dade nie al wat sal help is bou groter tronke of bring doodstraf terug.